P6_TA(2004)0054

Program ARGO *

Zakonodajna resolucija Evropskega parlamenta o predlogu Komisije glede sprejetja Odločbe Sveta o spremembi Odločbe 2002/463/ES o sprejetju akcijskega programa za upravno sodelovanje na področju zunanjih meja, vizumov, azila in priseljevanja (program ARGO) (KOM(2004)0384 — C6-0049/2004 — 2004/0122(CNS))

(Postopek posvetovanja)

Evropski parlament,

- ob upoštevanju predloga Komisije (KOM(2004)0384) [1],

- ob upoštevanju člena 66 Pogodbe ES,

- ob upoštevanju člena 67 Pogodbe ES, v skladu s katerim se je Svet posvetoval s Parlamentom (C6-0049/2004),

- ob upoštevanju člena 51 svojega Poslovnika,

- ob upoštevanju poročila Odbora za državljanske svoboščine, pravosodje in notranje zadeve (A6-0019/2004);

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog v skladu s členom 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva k sprožitvi usklajevalnega postopka na podlagi skupne izjave z dne 4. marca 1975, če namerava Svet odstopati od besedila, ki ga je Parlament odobril;

5. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

6. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

UVODNA IZJAVA 4

(4) Proračunski organ je občutno povečal proračunska sredstva, dodeljena programu ARGO za leto 2004, da bi izboljšal upravljanje zunanjih meja. | črtan |

Sprememba 2

UVODNA IZJAVA 5

(5) Za pospešeno uresničevanje splošnih ciljev programa ARGO je primerno povečati število predlaganih ukrepov na področju zunanjih meja in predvideti nove vrste ukrepov. | (5) Za pospešeno uresničevanje splošnih ciljev programa ARGO in za povečanje njegove dostopnosti za državne uprave je primerno povečati število predlaganih ukrepov na področju zunanjih meja in predvideti nove vrste ukrepov. |

Sprememba 3

UVODNA IZJAVA 6a (novo)

| (6a) Za zagotovitev evropske dodane vrednosti za vse države članice bo potrebno spremljati in oceniti njihov prispevek k evropski mreži nadzora in spremljanja zunanjih meja. Iz istega razloga bo potrebno določiti zgornjo mejo razpoložljivih sredstev za izvajanje ukrepov vsake posamezne države članice. |

Sprememba 4

ČLEN 1, TOČKA (1)Člen 10(1a)(ba) (novo) (Odločba 2002/463/ES)

| (ba)ustvarjajo dodano vrednost za vse države članice, da bi projekti določene države omogočali boljše usklajevanje dejavnosti med državami članicami in posledično bolj skladno raven varnosti na vseh zunanjih mejah |

Sprememba 5

ČLEN 1, TOČKA (3)(a)Člen 12(3)(a) (Odločba 2002/463/ES)

(a)pripravi letni delovni program, ki vsebuje posebne cilje, vsebinske prednostne naloge, objektivna merila iz člena 10(1a) (b), opis dejavnosti iz člena 10(3), ki jih namerava izvajati Komisija, in po potrebi tudi seznam drugih dejavnosti. | (a)pripravi letni delovni program, ki vsebuje posebne cilje, vsebinske prednostne naloge, objektivna merila iz člena 10(1a) (b), najvišji razpoložljivi del letnega proračuna za dejavnosti iz člena 10(1a), opis dejavnosti iz člena 10(3), ki jih namerava izvajati Komisija, in po potrebi tudi seznam drugih dejavnosti. |

[1] Še ni objavljeno v UL.

--------------------------------------------------